
[image: image1.png]



PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 20 martie 2013

Nr.29/68
RAPORT

asupra propunerii legislativă pentru modificarea art. 112 alin. (6) din Legea nr. 1/2011, Legea educaţiei naţionale, cu modificările şi completările ulterioare, publicată în Monitorul Oficial al României, Partea I, nr. 18/10.01.2011
(Plx. 53/2013)

1. În baza prevederilor art. 95 din Regulamentul Camerei Deputaţilor, republicat, cu adresa nr. Plx. 53 din 11 martie 2013, Comisia pentru învăţământ, ştiinţă, tineret şi sport a primit spre dezbatere, în fond, propunerea legislativă pentru modificarea art. 112 alin. (6) din Legea nr. 1/2011, Legea educaţiei naţionale, cu modificările şi completările ulterioare, publicată în Monitorul Oficial al României, Partea I, nr. 18/10.01.2011.

Pentru întocmirea raportului, Comisia a analizat avizele primite de la Comisia juridică, de disciplină şi imunităţi şi Comisia pentru administraţie publică, amenajarea teritoriului şi echilibru ecologic, avizul Consiliului Legislativ, precum şi avizul Consiliului Economic şi Social.

Proiectul de lege are ca obiect de reglementare modificarea alineatului (6) al articolului 112 din Legea educaţiei naţionale nr. 1/2011, cu modificările şi completările ulterioare, în sensul acordării avizul conform necesare pentru schimbarea destinaţiei bazei materiale a instituţiilor şi unităţilor de învăţământ de către inspectoratul şcolar judeţean competent, în locul ministerului educaţiei naţionale. 

2. În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi 22 deputaţi, din 29 membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative au participat ca invitaţi: domnul Andrei Gheorghe Kiraly - secretar de stat în cadrul Ministerului Educaţiei Naţionale, domnul deputat Ovidiu Victor Ganţ - iniţiator.

5. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este prima Cameră sesizată.


În urma dezbaterii, în şedinţa din 19 martie 2013, Comisia a propus, cu 15 voturi pentru, 1 vot împotrivă şi 6 abţineri, adoptarea propunerii legislative, cu amendamentele din Anexă.




    PREŞEDINTE 



                   


            SECRETAR

     Angel TÎLVĂR                                                                               Victor CRISTEA












                 Consilier parlamentar 







                                                                                    Ioana Florina Mînzu








   












ANEXĂ

Amendamente admise

	Nr.

crt.
	Legea nr. 1/2011,

cu modificările şi completările ulterioare
	Text 

propunere legislativă
	Text propus de Comisie

(autorul amendamentului)
	Motivare

	1. 
	---
	Titlul Legii: Lege pentru modificarea art. 112 alin. (6) din Legea nr. 1/2011, Legea educaţiei naţionale, cu modificările şi completările ulterioare, publicată în Monitorul Oficial al României, Partea I, nr. 18/10.01.2011
	Titlul Legii: Lege pentru modificarea art. 112 alin. (6) din Legea educaţiei naţionale nr. 1/2011
	Respectarea normelor de tehnică legislativă

	2. 
	---
	Art. 112 alin. (6) din Legea nr. 1/2011, se va modifica şi va avea următorul conţinut:


	Articol unic: Alineatul (6) al articolului 112 din Legea educaţiei naţionale nr. 1/2011, publicată în Monitorul Oficial al României, Partea I, nr. 18 din 10 ianuarie 2011, cu modificările şi completările ulterioare, se modifică şi va avea următorul cuprins:
	Respectarea normelor de tehnică legislativă

	3.
	Art. 112 - (6) Schimbarea destinaţiei bazei materiale a instituţiilor şi unităţilor de învăţământ preuniversitar de stat se poate face de către autorităţile administraţiei publice locale, numai cu avizul conform al ministrului educaţiei, cercetării, tineretului şi sportului. In caz contrar, actele de schimbare a destinaţiei bazei materiale sunt nule de drept, iar fapta constituie infracţiune şi se pedepseşte conform legii penale.
	 „Schimbarea destinaţiei bazei materiale a instituţiilor şi unităţilor de învăţământ preuniversitar de stat se poate face de către autorităţile administraţiei publice locale, numai cu avizul conform al inspectoratului şcolar judeţean în competenţa căruia se află unitatea de învăţământ. In caz contrar, actele de schimbare a destinaţiei bazei materiale sunt nule de drept, iar fapta constituie infracţiune şi se pedepseşte conform legii penale.”

	„(6) Schimbarea destinaţiei bazei materiale a instituţiilor şi unităţilor de învăţământ preuniversitar de stat se poate face de către autorităţile administraţiei publice locale, numai cu avizul conform al inspectoratului şcolar judeţean în competenţa căruia se află unitatea de învăţământ. Acest aviz este transmis într-un termen de maxim 30 de zile de la înregistrarea solicitării. In caz contrar, actele de schimbare a destinaţiei bazei materiale sunt nule de drept, iar fapta constituie infracţiune şi se pedepseşte conform legii penale.”

Autor: Comisia
	Precizare necesară în vederea eficientizării procesului. 

